Πρόταση οδηγίας του Συμβουλίου για τη θέσπιση διαδικασίας εκτίμησης της ασφάλειας των αεροσκαφών τρίτων χωρών που χρησιμοποιούν κοινοτικούς αερολιμένες (97/C 124/06) (Κείμενο που παρουσιάζει ενδιαφέρον για τον ΕΟΧ) COM(97) 55 τελικό - 97/0039 (SYN)

(Υποβληθείσα από την Επιτροπή στις 18 Φεβρουαρίου 1997)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Ενεργώντας σύμφωνα με τη διαδικασία που προβλέπεται στο άρθρο 189 Γ της συνθήκης, σε συνεργασία με το Ευρωπαϊκό Κοινοβούλιο

Εκτιμώντας:

ότι στο ψήφισμα που εξέδωσε το Ευρωπαϊκό Κοινοβούλιο στις 15 Φεβρουαρίου 1996 (1) και στα συμπεράσματα του Συμβουλίου της 11ης Μαρτίου 1996 επισημαίνεται η ανάγκη να αναλάβει η Κοινότητα πιο ενεργό δράση και να αναπτύξει στρατηγική για να βελτιωθεί η ασφάλεια των πολιτών της που ταξιδεύουν αεροπορικώς ή ζουν κοντά σε αερολιμένες 7

ότι η Επιτροπή απηύθυνε στο Συμβούλιο και το Ευρωπαϊκό Κοινοβούλιο ανακοίνωση με τίτλο «Κατάστρωση κοινοτικής στρατηγικής για τη βελτίωση της ασφάλειας στις αεροπορικές μεταφορές» (2) 7

ότι η εν λόγω ανακοίνωση επισημαίνει σαφώς ότι, για να βελτιωθεί αποτελεσματικά η ασφάλεια, πρέπει να εξασφαλίζεται ότι τα αεροσκάφη συμμορφώνονται πλήρως προς τα διεθνή πρότυπα ασφάλειας που περιέχονται στα παραρτήματα της σύμβασης διεθνούς πολιτικής αεροπορίας, που υπεγράφη στο Σικάγο στις 7 Δεκεμβρίου 1944 7

ότι η πείρα έχει δείξει ότι οι τρίτες χώρες δεν εφαρμόζουν πάντα τα διεθνή πρότυπα ασφάλειας 7 ότι, συνεπώς, για να βελτιωθεί η ασφάλεια των μεταφορών στην Κοινότητα, είναι απαραίτητο τα ίδια τα κράτη μέλη της Κοινότητας να εξασφαλίζουν στους αερολιμένες τους έλεγχο της συμμόρφωσης προς τα διεθνή πρότυπα 7

ότι, με βάση της αρχή της επικουρικότητας, είναι αναγκαίο να εναρμονισθούν οι κανόνες και διαδικασίες επιθεώρησης διαδρόμου και απαγόρευσης της απογείωσης, προκειμένου να εξασφαλισθεί ίδια αποτελεσματικότητα σε όλους τους αερολιμένες και, ως εκ τούτου, να μειωθεί το φαινόμενο επιλεκτικής χρήσης συγκεκριμένων αερολιμένων προορισμού για λόγους αποφυγής του σχετικού ελέγχου. ότι, με την εναρμονισμένη προσέγγιση για την αποτελεσματική εφαρμογή των διεθνών αυτών προτύπων από τα κράτη μέλη, θα αποτραπούν τα περιστατικά στρέβλωσης του ανταγωνισμού και θα ενισχυθεί η θέση των κρατών μελών έναντι τρίτων χωρών 7

ότι οι πληροφορίες που συγκεντρώνονται σε κάθε κράτος μέλος πρέπει να διατίθενται σε όλα τα υπόλοιπα κράτη μέλη και στην Επιτροπή ούτως ώστε να είναι όσο το δυνατό πιο αποτελεσματική η παρακολούθηση της συμμόρφωσης των ξένων αερομεταφορέων προς τα διεθνή πρότυπα ασφάλειας 7

ότι, για τους προαναφερόμενους λόγους, είναι απαραίτητο να καθιερωθεί, σε κοινοτική κλίμακα, διαδικασία εκτίμησης της ασφάλειας των ξένων αεροσκαφών καθώς και σχετικοί μηχανισμοί συνεργασίας μεταξύ των κρατών μελών για την ανταλλαγή και ανάλυση πληροφοριών και τη συναγωγή συμπερασμάτων 7

ότι τα αεροσκάφη που προσγειώνονται σε κοινοτικούς αερολιμένες σε δεδομένο χρόνο υπόκεινται σε επιθεώρηση όταν υπάρχουν υπόνοιες ότι δεν συμμορφώνονται προς τα διεθνή πρότυπα ασφάλειας 7

ότι, λόγω του «ευαίσθητου» χαρακτήρα των σχετικών με την ασφάλεια πληροφοριών, ο μόνος τρόπος να εξασφαλισθεί η συλλογή τέτοιων πληροφοριών είναι να εξασφαλισθεί ορθή χρήση των πληροφοριών και τήρηση του απορρήτου όσον αφορά τις πηγές τους 7

ότι η μη συμμόρφωση προς τα διεθνή πρότυπα ασφάλειας πρέπει να διορθώνεται 7 ότι τα αεροσκάφη το οποία διαπιστώνεται ότι παρουσιάζουν σχετικές ελλείψεις που είναι σαφώς επικίνδυνες για την ασφάλεια και απαιτούν τη λήψη διορθωτικών μέτρων πρέπει να ακινητοποιούνται μέχρι τη διόρθωση της μη συμμόρφωσης 7 ότι πρέπει να προβλέπεται δικαίωμα έφεσης κατά των σχετικών αποφάσεων 7

ότι οι εγκαταστάσεις του αερολιμένα επιθεώρησης μπορεί να είναι τέτοιες ώστε η αρμόδια αρχή να είναι υποχρεωμένη να επιτρέψει στο αεροσκάφος να μεταβεί σε άλλον καταλληλότερο αερολιμένα, εφόσον τηρούνται οι προϋποθέσεις ασφαλούς μετάβασης 7

ότι είναι απαραίτητο να παρέχεται στην Επιτροπή η δυνατότητα να λάβει εσπευσμένα μέτρα βελτίωσης της ασφάλειας σε ορισμένες περιπτώσεις κινδύνου 7 ότι η Επιτροπή πρέπει επίσης να έχει τη δυνατότητα να λάβει εσπευσμένα μέτρα για την εφαρμογή των απαιτήσεων των άρθρων 4, 5 και 6 7 ότι πρέπει, για το σκοπό αυτό, να συσταθεί επιτροπή και να θεσπισθεί διαδικασία στενούς συνεργασίας μεταξύ των κρατών μελών και της Επιτροπής στο πλαίσιο της επιτροπής αυτής.

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Στόχος

Σκοπός της παρούσας οδηγίας είναι να συμβάλει στη βελτίωση της εναέριας ασφάλειας, προβλέποντας έλεγχο των αεροσκαφών τρίτων χωρών όταν υπάρχουν υπόνοιες ότι η εκμετάλλευσή τους δεν πληροί τα διεθνή πρότυπα ασφάλειας, συγκέντρωση και διάδοση πληροφοριών για τις ελλείψεις που καθιστούν αναγκαία τη λήψη μέτρων προστασίας της ασφάλειας του επιβατικού κοινού καθώς και μέτρα για τη διόρθωση των διαπιστωθεισών ελλείψεων.

Άρθρο 2

Πεδίο εφαρμογής

Η παρούσα οδηγία εφαρμόζεται στα αεροσκάφη τρίτων χωρών που προσγειώνονται σε αερολιμένες κρατών μελών της Κοινότητας.

Τα κρατικά αεροσκάφη, όπως ορίζονται στη συνθήκη του Σικάγου, και τα αεροσκάφη μέγιστου βάρους απογείωσης μικρότερου των 5 700 χιλιογράμμων, που δεν χρησιμοποιούνται σε αεροπορικές εμπορικές μεταφορές, εξαιρούνται από το πεδίο εφαρμογής της παρούσας οδηγίας.

Εντούτοις, η παρούσα οδηγία δεν θίγει, υπό την επιφύλαξη της κοινοτικής νομοθεσίας, το δικαίωμα των κρατών μελών να διενεργούν επιθεώρηση οποιουδήποτε αεροσκάφους προσγειώνεται σε αερολιμένα τους.

Άρθρο 3

Ορισμοί

Για τους σκοπούς της παρούσας οδηγίας, συμπεριλαμβανομένων των παραρτημάτων της:

ως «αρμόδια αρχή» η διοίκηση, η αρχή ή άλλος οργανισμός που έχει ορισθεί από ένα κράτος ως αρμόδιο να διενεργεί επιθεωρήσεις αεροσκαφών 7

ως «εμπιστευτική αναφορά» νοείται κάθε αναφορά που υποβάλλεται εκουσίως από άτομο που έχει εμπλακεί σε ατύχημα ή έχει τύχει αυτόπτης μάρτυρας ατυχήματος 7 ο οργανισμός παραλήπτης της αναφοράς διαφυλάσσει ανώνυμη την πηγή της ούτως ώστε να τηρείται το απόρρητο αυτής 7

ως «απαγόρευση απογείωσης» νοείται η επίσημη απαγόρευση απογείωσης αεροσκάφους από αερολιμένα 7

ως «διεθνή πρότυπα ασφάλειας» νοούνται τα πρότυπα ασφάλειας που περιέχονται στα παραρτήματα της σύμβασης διεθνούς πολιτικής αεροπορίας, που υπεγράφη στο Σικάγο στις 7 Δεκεμβρίου 1944 και που ισχύουν κατά την ημερομηνία έκδοσης της παρούσας οδηγίας 7

ως «επιθεώρηση διαδρόμου» νοείται εξέταση διενεργούμενη επί και περί του αεροσκάφους με σκοπό να ελεγχθεί τόσο το έγκυρο των εγγράφων του αεροσκάφους και του πληρώματός του όσο και η εμφανής κατάσταση του αεροσκάφους και του εξοπλισμού του 7

ως «αεροσκάφος τρίτης χώρας» νοείται αεροσκάφος υπό την εκμετάλλευση αερομεταφορέα του οποίου το πιστοποιητικό αερομεταφορέα έχει εκδοθεί από χώρα που δεν αποτελεί κράτος μέλος της Κοινότητας.

Άρθρο 4

Συγκέντρωση πληροφοριών

1. Οι αρμόδιες αρχές των κρατών μελών συγκεντρώνουν κάθε πληροφορία που κρίνουν χρήσιμη για την εκπλήρωση του στόχου που αναφέρεται στο άρθρο 1 της παρούσας οδηγίας, μεταξύ άλλων, τις εξής:

α) σημαντικές πληροφορίες σχετικές με θέματα ασφάλειας που προέρχονται κυρίως από:

- διαμαρτυρίες επιβατών,

- αναφορές κυβερνητών αεροσκάφους,

- αναφορές οργανισμών συντήρησης,

- αναφορές περιστατικών 7

β) πληροφορίες σχετικά με τα μέτρα που ελήφθησαν μετά από επιθεώρηση διαδρόμου, όπως π.χ.:

- απαγόρευση απογείωσης του αεροσκάφους,

- απαγόρευση αεροσκάφους ή αερομεταφορέα από τη χώρα,

- απαιτούμενα διορθωτικά μέτρα,

- επαφές με την αρμόδια αρχή του αερομεταφορέα 7

γ) πληροφορίες παρακολούθησης του αερομεταφορέα, όπως π.χ.:

- εφαρμοσθέντα διορθωτικά μέτρα,

- επανάληψη παρατυπιών.

Η τήρηση των ως άνω πληροφοριών πραγματοποιείται βάσει τυποποιημένου εντύπου αναφοράς που περιέχει τουλάχιστον τα στοιχεία που περιλαμβάνονται στο έντυπο που περιέχεται στο παράρτημα 1.

2. Στην ανταλλαγή πληροφοριών που προβλέπεται στο άρθρο 6 μπορούν να συμβάλλουν και άλλοι οργανισμοί, ανεξάρτητοι από τις αρμόδιες αρχές των κρατών μελών, που έχουν ως έργο, μεταξύ άλλων, να συγκεντρώνουν αναφορές περιστατικών (καθώς και εμπιστευτικές αναφορές).

Άρθρο 5 Επιθεώρηση διαδρόμου

1. Η αρμόδια αρχή κράτους μέλους εξασφαλίζει ότι τα αεροσκάφη τρίτων χωρών που προσγειώνονται σε οποιονδήποτε από τους αερολιμένες της χώρας και για τα οποία υπάρχουν υπόνοιες ότι δεν συμμορφώνονται προς τα διεθνή πρότυπα ασφάλειας, υπόκεινται σε επιθεωρήσεις διαδρόμου ως εξής:

α) επιθεώρηση όλων των αεροσκαφών:

- που φέρουν ενδείξεις κακής συντήρησης ή παρουσιάζουν εμφανείς βλάβες ή ελλείψεις,

- για τα οποία έχουν αναφερθεί αντικανονικοί ελιγμοί από το χρόνο εισόδου τους στον εναέριο χώρο κράτους μέλους,

- τα οποία, στο πλαίσιο παλαιότερης επιθεώρησης διαδρόμου, παρουσίασαν ελλείψεις, εφόσον δεν έχουν διορθωθεί οι ελλείψεις αυτές 7

β) επιθεώρηση, τουλάχιστον μία φορά εβδομαδιαίως, του 10 % των κινήσεων:

- αεροσκάφους του οποίου ο αερομεταφορέας αποτέλεσε αντικείμενο τυποποιημένης αναφοράς σύμφωνα με το άρθρο 4,

- αεροσκάφους του οποίου ο αερομεταφορέας ή η χώρα του αερομεταφορέα αποτέλεσε αντικείμενο απόφασης σύμφωνα με το άρθρο 9.

2. Η επιθεώρηση διαδρόμου πραγματοποιείται σύμφωνα με τη διαδικασία του παραρτήματος 2 και με χρήση του εντύπου αναφοράς επιθεώρησης διαδρόμου το οποίο περιέχει τουλάχιστον τα στοιχεία του εντύπου που ενισυνάπτεται στο εν λόγω παράρτημα. Μετά την ολοκλήρωση της επιθεώρησης διαδρόμου, χορηγείται στον κυβερνήτη του αεροσκάφους αντίγραφο της αναφοράς επιθεώρησης διαδρόμου.

3. Κατά τη διενέργεια επιθεώρησης διαδρόμου βάσει της παρούσας οδηγίας, η αρμόδια αρχή καταβάλλει κάθε δυνατή προσπάθεια ώστε να αποφευχθεί η αδικαιολόγητη καθυστέρηση του υπό επιθεώρηση αεροσκάφους.

Άρθρο 6

Ανταλλαγή πληροφοριών

1. Οι αρμόδιες αρχές των κρατών μελών συμμετέχουν σε αμοιβαία ανταλλαγή πληροφοριών.

2. Οι τυποποιημένες αναφορές που προβλέπονται στο άρθρο 4 παράγραφος 1 και οι αναφορές επιθεώρησης διαδρόμου που αναφέρονται στο άρθρο 5 παράγραφος 2 διατίθενται χωρίς καθυστέρηση στις αρμόδιες αρχές των κρατών μελών και στην Επιτροπή, εφόσον το ζητήσουν.

3. Σε περίπτωση που μια τυποποιημένη αναφορά επισημαίνει την ύπαρξη δυνητικής απειλής για την ασφάλεια ή σε περίπτωση που μια έκθεση επιθεώρησης διαδρόμου επισημαίνει ότι ένα αεροσκάφος δεν συμμορφώνεται προς τα διεθνή πρότυπα ασφάλειας και μπορεί ενδεχομένως να είναι επικίνδυνο, η έκθεση διαβιβάζεται αμέσως σε κάθε αρμόδια αρχή των κρατών μελών και στην Επιτροπή.

Άρθρο 7

Προστασία των πληροφοριών

1. Οι πληροφορίες που ανταλλάσσονται σύμφωνα με το άρθρο 6 χρησιμοποιούνται αποκλειστικά και μόνο για τους σκοπούς της παρούσας οδηγίας. Πρόσβαση στις πληροφορίες αυτές έχουν μόνον οι αρμόδιες αρχές που συμμετέχουν στην ανταλλαγή και η Επιτροπή.

2. Η τήρηση του απορρήτου των πληροφοριών που παρέχονται εκουσίως, ιδίως από το πλήρωμα των αεροσκαφών που υπόκεινται σε επιθεώρηση διαδρόμου, εξασφαλίζεται με την εξάλειψη κάθε στοιχείου σχετικού με την προέλευση των εν λόγω πληροφοριών.

Άρθρο 8

Απαγόρευση απογείωσης αεροσκάφους

1. Στις περιπτώσεις μη συμμόρφωσης προς τα διεθνή πρότυπα ασφάλειας που παρουσιάζουν σαφώς κινδύνους για την ασφάλεια, η αρμόδια αρχή που διενεργεί την επιθεώρηση διαδρόμου απαγορεύει την απογείωση του αεροσκάφους μέχρι την παρέλευση του κινδύνου.

2. Σε περίπτωση απαγόρευσης της απογείωσης αεροσκάφους, η αρμόδια αρχή του κράτους μέλους στο οποίο έλαβε χώρα η επιθεώρηση ενημερώνει αμέσως σχετικά τις αρμόδιες αρχές των ενδιαφερόμενων χωρών.

3. Σε περίπτωση που οι ελλείψεις που αναφέρονται ανωτέρω στην παράγραφο 1 δεν είναι δυνατόν να διορθωθούν πλήρως στον αερολιμένα επιθεώρησης, η αρμόδια αρχή του κράτους μέλους στο οποίο έλαβε χώρα η επιθεώρηση του αεροσκάφους δύναται, σε συνεννόηση με τη χώρα που είναι υπεύθυνη για την εκμετάλλευση του αεροσκάφους, να καθορίσει τις απαραίτητες προϋποθέσεις υπό τις οποίες θα μπορούσε να επιτραπεί στο αεροσκάφος αυτό να μεταβεί με ασφάλεια και χωρίς επιβάτες σε άλλον αερολιμένα όπου είναι δυνατή η διόρθωση των ελλείψεων.

4. Σε περίπτωση αεροσκάφους που εμπίπτει στις διατάξεις της παραγράφου 3, η αρμόδια αρχή του κράτους μέλους στο οποίο έλαβε χώρα η επιθεώρηση ενημερώνει σχετικά την αρμόδια αρχή των κρατών από των οποίων τον εναέριο χώρο θα διέλθει το αεροσκάφος καθώς και την αρμόδια αρχή του κράτους στο οποίο θα προσγειωθεί το αεροσκάφος για επιδιόρθωση.

5. Ο ιδιοκτήτης του αεροσκάφους ή ο έχων την εκμετάλλευση αερομεταφορέας ή ο εκπρόσωπός του στο υπόψη κράτος μέλος έχει δικαίωμα να ασκήσει έφεση κατά της απόφασης, απαγόρευσης της απογείωσης που έλαβε η αρμόδια αρχή του κράτους μέλους. Η έφεση καθεαυτή δεν συνεπάγεται αναστολή της απαγόρευσης απογείωσης.

Άρθρο 9

Μέτρα για τη βελτίωση της ασφάλειας

Με βάση τις πληροφορίες που συγκεντρώνονται δυνάμει των άρθρων 4, 5 και 6, η Επιτροπή έχει δικαίωμα, σύμφωνα με τη διαδικασία που καθορίζεται στο άρθρο 11 παράγραφος 2, να αποφασίσει, ανάλογα με τη σοβαρότητα του εκτιμώμενου κινδύνου:

- τη διενέργεια συστηματικών επιθεωρήσεων διαδρόμου και την εφαρμογή άλλων μέτρων εποπτείας ενός συγκεκριμένου αερομεταφορέα ή των αερομεταφορέων μιας συγκεκριμένης τρίτης χώρας,

- την απαγόρευση, ή την επιβολή όρων στις δραστηριότητες εκμετάλλευσης, ενός συγκεκριμένου αερομεταφορέα ή των αερομεταφορέων μιας συγκεκριμένης τρίτης χώρας από τους κοινοτικούς αερολιμένες για όσο διάστημα η αρμόδια αρχής της τρίτης αυτής χώρας δεν προβαίνει σε ικανοποιητικές ενέργειες για τη λήψη διορθωτικών μέτρων.

Η Επιτροπή ενημερώνει την επιτροπή που προβλέπεται στο άρθρο 11 σχετικά με τα αποτελέσματα οποιωνδήποτε επαφών πραγματοποιήθηκαν με την υπόψη τρίτη χώρα ούτως ώστε να εκτιμηθεί, από έμπειρη ομάδα εμπειρογνωμόνων, η ικανότητα της αρμόδιας αρχής της εν λόγω χώρας να ασκεί εποπτεία σε θέματα ασφάλειας.

Άρθρο 10

Μέτρα εφαρμογής

1. Τα κράτη μέλη ανακοινώνουν στην Επιτροπή τα επιχειρησιακά μέτρα που λαμβάνουν και τους πόρους που διαθέτουν για την εφαρμογή των απαιτήσεων των άρθρων 4, 5 και 6.

2. Η Επιτροπή δύναται, σύμφωνα με τη διαδικασία που καθορίζεται στο άρθρο 11 παράγραφος 2, να λάβει κατάλληλα μέτρα για να διευκολύνει την εφαρμογή των άρθρων 4, 5 και 6, για παράδειγμα:

- να καταρτίσει κατάλογο των προς συγκέντρωση πληροφοριών,

- να προσδιορίσει λεπτομερώς το περιεχόμενο των επιθεωρήσεων διαδρόμου και τις σχετικές διαδικασίες,

- να καθορίσει τη μορφή αποθήκευσης και διάδοσης των δεδομένων,

- να δημιουργήσει ή να υποστηρίξει οργανισμούς αρμόδιους για τη διαχείριση και λειτουργία των αναγκαίων εργαλείων συγκέντρωσης και ανταλλαγής πληροφοριών.

Άρθρο 11

Συμβουλευτική επιτροπή

1. Η Επιτροπή επικουρείται από συμβουλευτική επιτροπή συγκροτούμενη από εκπροσώπους των κρατών μελών της οποίας προεδρεύει εκπρόσωπος της Επιτροπής.

2. Ο εκπρόσωπος της Επιτροπής υποβάλλει στην επιτροπή σχέδιο των μέτρων που πρόκειται να ληφθούν. Η επιτροπή διατυπώνει γνώμη επί του σχεδίου αυτού, εντός προθεσμίας που μπορεί να καθορίσει ο πρόεδρος ανάλογα με τον επείγοντα χαρακτήρα του θέματος, ενδεχομένως κατόπιν ψηφοφορίας.

Η γνώμη καταχωρείται στα πρακτικά. Επιπλέον, κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

Η Επιτροπή δίνει τη μεγαλύτερη δυνατή βαρύτητα στη γνώμη της επιτροπής. Ενημερώνει την επιτροπή για τον τρόπο με τον οποίο έλαβε υπόψη τη γνώμη αυτή.

Άρθρο 12

Κυρώσεις

1. Τα κράτη μέλη καθορίζουν καθεστώς κυρώσεων για παραβίαση των εθνικών διατάξεων που θεσπίζονται κατ' εφαρμογήν της παρούσας οδηγίας και προβαίνουν στις αναγκαίες ενέργειες ώστε να εξασφαλίσουν την πραγματική εκτέλεση των κυρώσεων. Οι κυρώσεις αυτές είναι αποτελεσματικές, ανάλογες της σοβαρότητας της παράβασης και έχουν αποτρεπτικό χαρακτήρα.

2. Τα κράτη μέλη ανακοινώνουν τις σχετικές διατάξεις στην Επιτροπή το αργότερο μέχρι . . . και της γνωστοποιούν το συντομότερο δυνατό οποιεσδήποτε μεταγενέστερες αλλαγές.

Άρθρο 13

Εφαρμογή της οδηγίας

1. Τα κράτη μέλη θέτουν σε ισχύ, το αργότερο μέχρι την 1η Ιουλίου 1998, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Ενημερώνουν αμέσως την Επιτροπή σχετικά.

2. Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Οι λεπτομερείς διατάξεις της αναφοράς αυτής καθορίζονται από τα κράτη μέλη.

3. Τα κράτη μέλη κοινοποιούν στην Επιτροπή το κείμενο των κυριότερων εθνικών νομοθετικών διατάξεων που θεσπίζουν στον τομέα που διέπεται από την παρούσα οδηγία.

Άρθρο 14

Έναρξη ισχύος

Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 15

Η παρούσα οδηγία απευθύνεται στα κράτη μέλη.

(1) Ψήφισμα Β4-0150/96, ΕΕ αριθ. C 65 της 4. 3. 1996, σ. 172.

(2) Ανακοίνωση της Επιτροπής στο Συμβούλιο και το Ευρωπαϊκό Κοινοβούλιο - Κατάστρωση κοινοτικής στρατηγικής για τη βελτίωση της ασφάλειας στις αεροπορικές μεταφορές», έκθεση της ομάδας υψηλού επιπέδου που συγκροτήθηκε με την απόφαση του Συμβουλίου της 11ης Μαρτίου 1996, απευθυνόμενη στο Ευρωπαϊκό Κοινοβούλιο και το Συμβούλιο, SEC(96) 1083 τελικό, 12. 6. 1996.

ΠΑΡΑΡΤΗΜΑ 1

>ΑΝΑΦΟΡΑ ΣΕ ΦΗΛΜ>

ΠΑΡΑΡΤΗΜΑ 2

I. Κατά την επιθεώρηση πίστας πρέπει να εκτελούνται όλα τα ακόλουθα ή μια επιλογή αυτών, ανάλογα με το διαθέσιμο χρόνο:

1. Να ελέγχεται η ύπαρξη και η ισχύς των απαραίτητων εγγράφων για διεθνείς πτήσεις όπως: πιστοποιητικό νηολόγησης, ημερολόγιο αεροσκάφους, πιστοποιητικό πλωιμότητας, ειδικές άδειες πληρώματος, άδεια ασυρμάτου, κατάλογος επιβατών και εμπορευμάτων.

2. Να ελέγχεται ότι η σύνθεση και τα τυπικά προσόντα του πληρώματος πτήσης είναι σύμφωνα με τις απαιτήσεις του παραρτήματος 1 και του παραρτήματος 6 της σύμβασης του Σικάγο (παραρτήματα ICAO).

3. Να ελέγχονται τα έγγραφα λειτουργίας (στοιχεία πτήσης, σχέδιο χειρισμού πτήσης, τεχνικό ημερολόγιο) και η προετοιμασία της πτήσης που απαιτούνται ώστε να αποδεικνύεται ότι η πτήση έχει προετοιμαστεί σύμφωνα με το παράρτημα 6 της ICAO.

4. Να ελέγχεται η ύπαρξη και η κατάσταση των στοιχείων που απαιτούνται για τη διεθνή αεροναυτιλία, σύμφωνα με το παράρτημα 5 της ICAO:

- πιστοποιητικό αερομεταφορέα (AOC),

- πιστοποιητικό εκπομπών και θορύβου,

- εγχειρίδιο λειτουργίας (συμπεριλαμβανομένου καταλόγου ελάχιστου εξοπλισμού -MEL (1) και εγχειρίδιο πτήσης,

- εξοπλισμός ασφαλείας,

- εξοπλισμός ασφαλείας θαλάμου επιβατών,

- εξοπλισμός απαραίτητος για τη συγκεκριμένη πτήση περιλαμβανόμενου εξοπλισμού ραδιοεπικοινωνίας και ραδιοπλοϊας - καταγραφείς πτήσεως.

5. Να ελέγχεται ότι η κατάσταση του αεροσκάφους και του εξοπλισμού του (συμπεριλαμβανομένων βλαβών και επισκευών) διασφαλίζει τη συνεχή συμμόρφωση με τα πρότυπα του παρατήματος 8 της ICAO.

II. Μετά την επιθεώρηση πίστας, συντάσσεται έκθεση επιθεώρησης πίστας η οποία πρέπει να περιλαμβάνει τις γενικές πληροφορίες που περιγράφονται κατωτέρω και κατάλογο των ελεγχθέντων στοιχείων στον οποίο αναφέρεται, για καθένα από τα εν λόγω στοιχεία, εάν παρατηρήθηκε έλλειψη ή όποια συγκεκριμένη παρατήρηση κρίνεται απαραίτητη.

>ΑΝΑΦΟΡΑ ΣΕ ΦΗΛΜ>

>ΘΕΣΗ ΠΗΝΑΚΑ>

(1) Minimum Equipment List.